KEVIN MACDONALD: Γεια σας, είμαι ο Kevin Macdonald.
Και γυρίζω μια ταινία με τίτλο "Η ζωή σε μια μέρα".
Αυτό που θέλω να κάνω είναι να δημιουργήσω μια ταινία που δεν έχει καμία σχέση με ό,τι έχει γυριστεί μέχρι σήμερα,
να ζητήσω δηλαδή τη συμμετοχή χιλιάδων ανθρώπων από όλο τον κόσμο, σε μία μόνο ημέρα και συγκεκριμένα
τη φετινή 24η Ιουλίου.
Τους ζητάω να κινηματογραφήσουν κάποιες στιγμές της ζωής τους και έπειτα να δημοσιεύσουν το υλικό τους στο You Tube για να
μπορέσουμε να το χρησιμοποιήσουμε για την ταινία, η οποία θα αποτελεί μια ζωντανή μαρτυρία για το πώς ήταν η ζωή
τη συγκεκριμένη ημέρα. Θα είναι κατά κάποιον τρόπο μια χρονοκάψουλα, στην οποία μπορούν οι άνθρωποι σε είκοσι,
τριάντα, σαράντα, πενήντα, εκατό, διακόσια χρόνια να ανατρέχουν και να λένε
"Πωωω, έτσι ήταν τα πράγματα τότε". Μια σκιαγράφηση του κόσμου σε μια ημέρα.
Το μόνο που χρειάζεται είναι να πάρετε την απόφαση, την κάμερα σας, καλό θα ήταν να είναι και καλής ποιότητας,
και να ξεκινήσετε να κινηματογραφείτε. Μπορεί να είναι κάτι που σας φαίνεται πολύ συνηθισμένο. Μπορεί να είναι
η διαδρομή που κάνετε για τη δουλειά σας, το μπανάκι του μωρού σας, μια επίσκεψη στο νοσοκομείο
για να δείτε ένα φίλο, τα γενέθλιά σας, μια βόλτα σας στην εξοχή. Μπορεί, βέβαια, να είναι και κάτι
πολύ πιο ουσιαστικό για εσάς, κάτι πιο συναισθηματικό. Μπορεί να είναι η κατεδάφιση του κτιρίου
που βρίσκεται δίπλα από το σπίτι σας και πάντα αγαπούσατε. Ο θάνατος ενός φίλου. Είναι η απαθανάτιση μιας μικρής στιγμής
της ζωής σας. Και ποιος ξέρει; Η 24η Ιουλίου μπορεί να είναι η ημέρα που παντρεύεστε,
και αν όντως ισχύει αυτό, θα ήθελα πολύ να κινηματογραφήσετε αυτήν την ιδιαίτερη στιγμή σας και να μου στείλετε το υλικό.
Θα ήθελα, όμως, να σκεφτείτε και κάποια άλλα πράγματα. Τρεις ερωτήσεις στις οποίες
θα ήθελα να απαντήσετε πριν απ' όλα. Η πρώτη είναι "τι φοβάστε περισσότερα στη ζωή σας σήμερα;".
Τι σας τρομοκρατεί; Μπορείτε να απαντήσετε ότι φοβάστε τα φίδια ή
την πληθυσμιακή έκρηξη, την κλιματική αλλαγή ή την τρελή που μένει στο διπλανό διαμέρισμα.
Η δεύτερη είναι "τι αγαπάτε;".
Η τρίτη, πολύ απλή ερώτηση είναι "τι σας κάνει να γελάτε;".
Π.χ. οι πολιτικοί με κάνουν να γελάω. [Γελάει]
Το τελευταίο πράγμα που θέλω να κάνετε είναι
να βγάλετε ό,τι έχετε στην τσέπη σας και να το καταγράψετε στο βίντεό σας. Μπορείτε να έχετε στην τσέπη σας π.χ. το iPhone σας.
Τα κλειδιά σας. Ένα στυλό, αυτό το στυλό συγκεκριμένα μου το είχε χαρίσει ο Donald Sutherland. Είναι
ένα πολύ φτηνό στυλό. Μου χάρισε μια κούτα από δαύτα. Και έχω και ένα χαρτομάντιλο. Μήπως στις δικές σας τσέπες
έχετε πιο ενδιαφέροντα πράγματα; Πολύ θα χαρώ αν κάνετε όλα αυτά τα πράγματα, γιατί έτσι
θα έχω στα χέρια μου υλικό από κάτι που κάνουν όλοι σε όλο τον κόσμο και θα με βοηθήσει να κάνω πραγματικότητα την ταινία.
Θα είναι κάτι έξω από τα δεδομένα και θα είναι ένα έργο με μια
κάποια κοινωνική αξία.
Θα είναι ένα μοναδικό στο είδος του ντοκιμαντέρ. Προετοιμαστείτε, λοιπόν, για την 24η Ιουλίου.
Σας ευχαριστώ.